CELEX: 32006D0768
Language: hr
Date: 2006-11-07 00:00:00
Title: 2006/768/EZ: Odluka Vijeća od 7. studenoga 2006. o izmjeni Odluke 2003/583/EZ o preraspodjeli sredstava primljenih od Europske investicijske banke za aktivnosti koje se provode u Demokratskoj Republici Kongu u okviru Drugog, Trećeg, Četvrtog, Petog i Šestog EDF-a

11/Sv. 116
            
            
               HR
            
            
               Službeni list Europske unije
            
            
               115
            
         32006D0768
   
               L 312/45
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 7. studenoga 2006.
   o izmjeni Odluke 2003/583/EZ o preraspodjeli sredstava primljenih od Europske investicijske banke za aktivnosti koje se provode u Demokratskoj Republici Kongu u okviru Drugog, Trećeg, Četvrtog, Petog i Šestog EDF-a
   (2006/768/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Sporazum o partnerstvu između Skupine afričkih, karipskih i pacifičkih država, s jedne strane, i Europske zajednice i njezinih država članica s druge strane, potpisan u Cotonou 23. lipnja 2000. (1),
   uzimajući u obzir Unutarnji sporazum od 12. rujna 2000. između predstavnika vlada država članica, koji su se sastali u Vijeću, o financiranju i upravljanju pomoći Zajednice na temelju Financijskog protokola uz Sporazum o partnerstvu između afričkih, karipskih i pacifičkih država i Europske zajednice i njezinih država članica, potpisan u Cotonou (Benin) 23. lipnja 2000. te o dodjeli financijske pomoći prekomorskim zemljama i područjima na kojima se primjenjuje četvrti dio Ugovora o EZ-u (2), a posebno njegov članak 8. stavak 2.,
   uzimajući u obzir prijedlog Komisije koji je sastavljen sporazumno s Europskom investicijskom bankom (EIB),
   budući da:
   
               (1)
            
            
               Odluka Vijeća 2003/583/EZ (3) ukazuje da su ukupne dodatne alokacije na raspolaganju za razdoblje od četiri godine od dana otvaranja računa.
            
         
               (2)
            
            
               Odlukom 2005/446/EZ predstavnika vlada država članica, koji su se sastali u Vijeću (4), utvrđuje se 31. prosinac 2007. kao krajnji rok za izdvajanje financijskih sredstava iz Devetog europskog fonda za razvoj (EDF).
            
         
               (3)
            
            
               Kako je tranzicija u Demokratskoj Republici Kongu trajala duže od očekivanog zbog kašnjenja u pripremama za izbore, krajnji rok za izdvajanje financijskih sredstava dodatne namjene iz Odluke 2003/583/EZ morao se produžiti.
            
         
               (4)
            
            
               U skladu s tim, krajnji rok za izdvajanje dodatnih sredstava predviđen Odlukom 2003/583/EZ mora se uskladiti s krajnjim rokom predviđenim u Odluci 2005/446/EZ,
            
         DONIJELO JE OVU ODLUKU:
   Članak 1.
   Treća rečenica članka 4. Odluke 2003/583/EZ zamjenjuje se sljedećim:
   
      „Krajnji rok za izdvajanje sredstava položenih na ovaj račun je 31. prosinac 2007. kao u Odluci 2005/446/EZ. Nakon dovršetka svih aktivnosti koje su financirane iz ove alokacije, bankovni račun se zatvara, a sva preostala sredstva se vraćaju državama članicama. Račun se zatvara najkasnije 31. prosinca 2011.”
   
   Članak 2.
   Ova Odluka stupa na snagu na dan njezina donošenja.
   
      Sastavljeno u Bruxellesu 7. studenoga 2006.
      
         
            Za Vijeće
         
         
            Predsjednik
         
         E. HEINÄLUOMA
      
   
   
      (1)  SL L 317, 15.12.2000., str. 3., Sporazum kako je izmijenjen Sporazumom, potpisanim u Luxembourgu 25. lipnja 2005. (SL L 287, 28.10.2005., str. 4).
   
      (2)  SL L 317, 15.12.2000., str. 355.
   
      (3)  SL L 198, 6.8.2003., str. 9.
   
      (4)  SL L 156, 18.6.2005., str. 19.